
Depresszió és a lelki betegségek okainak, kialakulásának szociális reprezentációja - Laikus vs. pszichológus szemszögből

Bevezetés: A mentális betegségek olyan szindróma, amelyre az egyén kogníciójának, érzelemszabályozásának vagy viselkedésének klinikailag jelentős zavara jellemző (American Psychiatric Association, 2014). A WHO (Mental Disorders, 2022) és a gyakori mentális zavarok (Silva és mtsai., 2020) is azt mutatják, hogy a depresszió az egyik vezető betegség a világ népessége körében. Mivel a lélek szerkezetéről alkotott reprezentációink befolyásolják a személyről alkotott képünket (Langer & Abelson, 1974), így célunkká vált hogy felfedjük milyen szociális reprezentációja van a lelki betegségeknek illetve a depressziónak a laikusok és pszichológusok között.
Módszertan: A vizsgálati elrendezés típusa kvalitatív kutatás (iteratív, fokozatosan közelítő vizsgálat) (Szokolszky, 2020). Hallgatók vettek fel interjút laikusokkal és pszichológusokkal. A laikus nők száma 5 a férfiaké 7 a pszichológusoké 8, így összesen 20 interjút elemeztünk. A laikusok közül egyiket sem köti össze munkájuk serdülőkkel, nem foglalkoznak pszichológiával a szakmájukban.
Eredmények/ Következtetés: Mindhárom csoport a lelki betegségek megjelenésére azt mondta, hogy jellemző jövő iránti aggodalmak, identitáson belül az önértékelés, szexuális és közösségi identitás problémák. A legtöbbet megjelenő rizikó tényező a kortársak közötti kapcsolati problémák voltak. A depresszió szociális reprezentációjának a magjába megjelenés került, amelyet mindhárom csoport úgy írta körbe, hogy ez takarja, elrejti őket a világ elől. Erőteljesen megjelentek a szociális területen való romlás, és a depressziós hangulat. 



